Consiliul Local al Municipiului Timişoara


          Se aprobă,

Direcţia de Asistenţă Socială  Comunitară


          PRIMAR

Nr.249/28.01.2008


                             GHEORGHE CIUHANDU



Referat

Privind furnizarea, fără plata unei contribuţii, a  serviciilor sociale de  îngrijire în centre de zi a persoanelor vârstnice, de către Direcţia de Asistenţă Socială Comunitară Timişoara-Serviciul pentru Protecţia Socială a Persoanelor Vârstnice
Legea 17/2000 privind asistenţa socială a persoanelor vârstnice  stabileşte cadrul legal în care” persoanele vârstnice au dreptul la asistenţă socială, în raport cu situaţia sociomedicală şi cu resursele economice de care dispun “.
Printre serviciile comunitare care pot fi acordate persoanelor vârstnice, beneficiare ale prevederilor Legii nr.17/2000, se numără şi  îngrijirea în centre de zi.

Direcţia de Asistenţă Socială Comunitară Timişoara, ca  principal furnizor public  de servicii sociale la nivelul Municipiului Timişoara, are deschise 3 centre de zi în diferite zone ale oraşului. Aceste centre sunt frecventate de un număr de  aproximativ 75 beneficiari.
Toate persoanele vârstnice care vin în centrele de zi sunt persoane care au împlinit vârsta de pensionare stabilită de lege. Ca urmare, ţinând cont de nivelul actual al pensiilor, veniturile sunt insuficiente pentru asigurarea condiţiilor de trai sau  îngrijiri necesare.

 Conform art.10 din Legea nr. 17/2000 “ Tipurile de servicii şi costul acestora se stabilesc de consiliile locale”.
De asemenea, art. 40 din Legea nr. 47/2006 privind sistemul naţional de asistenţă socială prevede posibilitatea finanţării de la bugetul local a serviciilor sociale realizate de consiliile locale.
Având în vedere cele menţionate  propunem furnizarea, fără plata unei contribuţii,    a serviciilor sociale de îngrijire în centre de zi a persoanelor vârstnice, de către Direcţia de Asistenţă Socială Comunitară Timişoara - Serviciul pentru Protecţia Socială a Persoanelor Vârstnice.

